CELEX: 62021CN0506
Language: hr
Date: 2021-08-18 00:00:00
Title: Predmet C-506/21: Zahtjev za prethodnu odluku koji je 18. kolovoza 2021. uputio Landgericht Erfurt (Njemačka) – UM/Daimler AG

25.10.2021   
            
            
               HR
            
            
               Službeni list Europske unije
            
            
               C 431/10
            
         
      Zahtjev za prethodnu odluku koji je 18. kolovoza 2021. uputio Landgericht Erfurt (Njemačka) – UM/Daimler AG
      (Predmet C-506/21)
      (2021/C 431/09)
      Jezik postupka: njemački
      
         Sud koji je uputio zahtjev
      
      Landgericht Erfurt
      
         Stranke glavnog postupka
      
      
         Tužitelj: UM
      
         Tuženik. Daimler AG
      
         Prethodna pitanja
      
      
                  1.
               
               
                  Je li svrha i cilj članka 18. stavka 1., članka 26. stavka 1. i članka 46 Direktive 2007/46/EZ (1) u vezi s člancima 4., 5. i 13. Uredbe (EZ) br. 715/2007 (2) i to da se zaštite interesi pojedinačnih kupaca motornih vozila i njihova imovina? Obuhvaća li to i interes pojedinačnog kupca vozila da ne kupi vozilo koje nije u skladu sa zahtjevima prava Unije, a osobito ne vozilo u koje je ugrađen poremećajni uređaj zabranjen na temelju članka 5. stavka 2. Uredbe (EZ) br. 715/2007?
               
            
                  2.
               
               
                  Nalaže li se pravom Unije, osobito načelom djelotvornosti i temeljnim pravima Unije kao i vlastitim pravima prirode da građanskopravni zahtjev za naknadu štete kupca vozila protiv proizvođača vozila postoji u slučaju svakog skrivljenog postupanja, namjernog ili iz nepažnje, proizvođača vozila u pogledu stavljanja na tržište vozila u koje je ugrađen poremećajni uređaj zabranjen na temelju članka 5. stavka 2. Uredbe (EZ) br. 715/2007?
               
            
                  3.
               
               
                  Jesu li njemačke odredbe poput članka 348. stavka 3. ZPO (Zakon o parničnom postupku, u daljnjem tekstu: ZPO) i sudska praksa donesena o tom pitanju, protivni pravu Unije, osobito članku 267. UFEU-a u vezi s člankom 19. stavkom 1. UEU-a i članku 47. Povelje, ako se njima otežava, odugovlači ili sprječava podnošenje zahtjeva za prethodnu odluku Sudu Europske unije? Vrijedi li to i za odredbe njemačkog prava koje se odnose na nepristranost poput članka 42. ZPO-a?
               
            
         (1)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL 2007., L 263, str. 1.) (SL, posebno izdanje na hrvatskom jeziku, poglavlje 13., svezak 35., str. 103.)
      
         (2)  Uredba (EZ) br. 715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila (SL 2007., L 171, str. 1.) (SL, posebno izdanje na hrvatskom jeziku, poglavlje 13., svezak 30., str. 284.)